
Una exposició coproduïda per: 

Arxiu-Col·lecció Lluís Benejam / Filmoteca 
de Catalunya / Museu del Cinema / Museu 
del Joguet de Catalunya-Figueres 

Fundació Aula de cine-Col-lecció 
Josep M. Queraltó / Zinematik 

El joc del cinema 


Entrem en el món màgic de les joguines 
de cinema, un món que ens farà tomar a 
la nostra infantesa, a les il·lusions i als 
somnis, als desitjós i a les incerteses, a la 
innocència i a la creativitat, on les 
joguines ens parlaran de temps passats i 
ens portaran a fer un recorregut pel 
cinema fent-nos sentir la seva màgia. 

L’exposició ens mostrarà un seguit de 
joguines que han format part del nostre 
imaginari d’infantesa. Es tracta de fer un recorregut per la seva evolució, veure com 
eren i com funcionaven. Aquesta vegada hem volgut fer un pas més enllà i mostrar 
algunes d’aquestes peces de manera interactiva, deixant que l’espectador hi jugui perquè 
n’entengui millor el funcionament i els rols de joc. 

Entre les moltes peces que mostrem podem trobar aparells de precinema que han acabat 
sent joguines, com el praxinoscopi o el zoòtrop, alguns projectors com el Cine Nic, el 
Cinexin, el Cine Skob o el Cine Jefe, jocs de taula antics i altres de més moderns, llibres 
que ens faran volar la imaginació, nines que ens portaran a mons de fantasia i, per 
descomptat, els objectes de marxandatge que acompanyen cada nova estrena de cinema, 
que, tot i no ser veritables joguines, ens transporten al món de somni i fantasia. 

Esperem que la visita a aquesta exposició us ajudi a passar una estona entranyable com 
quan érem infants. 



Anna Fors 

Comissària de l’exposició 

El joc del cinema 

Del 8 de novembre de 2018 al 9 de gener de 2019 
Inauguració: dijous, 8 de novembre de 2018 a les 18.30 h 
Horari de visites: de dimarts a diumenge, de 16.00 a 21.00 h 
Entrada gratuïta 

Els Serveis Educatius de la Filmoteca ofereixen visites-taller per a escoles a l’entorn de 

l’exposició. Taller dinamitzat per Digital Films 

Més informació i inscripcions: filmoteca.escoles @ gencat.cat 

Visites guiades per a grups (mínim 10 persones, màxim 20 persones): 2 € 

Informació i reserves: 

Filmoteca de Catalunya 
Plaça de Salvador Seguí, 1-9 
08001 Barcelona 
Tel. 935671070 
filmoteca.taquilla@ gencat.cat 

www.filmoteca.cat 


Dos mons carregats d’il·lusions: el cinema i les joguines. Una mostra interactiva 
d’objectes il·lustra els paral·lelismes entre tots dos. 

L’exploració de la relació entre aquests dos universos es completa amb algunes 
projeccions de pel·lícules en què les joguines són les protagonistes. 


Una exposició coproduïda per: Arxiu-Col·lecció Lluís Benejam; Filmoteca de 
Catalunya; Museu del Cinema; Museu del Joguet de Catalunya-Figueres. 

Amb la col·laboració de: Fundació Aula de Cine-Col-lecció Josep M. Queraltó; 
Zinematik. 

Agraïments: Steven Richter i Manuela Garrido 
Comissària: Anna Fors Iborra 
Coordinació Filmoteca de Catalunya: Núria Expósito 
Disseny: A.P.O. 

Muntatge audiovisuals: La Casa de Kuleshov SL 

Àmbits de l’exposició 

L’exposició es divideix en cinc àmbits temàtics, més un d’introductori, dedicats a les 
joguines òptiques, els projectors, els llibres, els jocs de taules i les nines i ninots. 


v 

Ambit 0: Introducció 
Joguines de cine: un món màgic 


Entrem en el món màgic de les joguines de cine, un món que 
ens farà tornar a la nostra infantesa, a les il·lusions i als 
somnis, als desitjós i a les incerteses, a la innocència i a la 
creativitat, on les joguines ens parlaran de temps passats i ens 
portaran a fer un recorregut pel cinema, fent-nos sentir la seva 
màgia. 

El món del cinema sempre ha estat llaminer per al públic 
infantil, perquè està associat al conte, a la fantasia, a coses 
meravelloses. Els jocs ens permeten deixar de ser espectadors i 
crear les nostres pròpies pel·lícules, ser-ne l’heroi, imitar els 
ídols i fins i tot despertar el col- leccionista que tots portem 
dins. No és estrany que una indústria potent com la de la 
joguina s’acostés des d’un primer moment al cinema i li donés un lloc de privilegi. 



Michael 

“Mike” Wazowski. Mons 
tres S.A. Arxiu-Col·lecció 
Lluís Benejam 


Àmbit 1 

Joguines òptiques: Fantasia del moviment 


L’origen del cinema està íntimament lligat a les joguines 
òptiques. Aquestes creen il·lusió de moviment a partir de 
dibuixos estàtics. Les joguines exploten el fenomen físic de la 
persistència de la visió per enganyar els nostres ulls i el nostre 
cervell. La sensació de moviment és fruit d’aquesta persistència 
retinal. Les joguines que es troben en aquest àmbit reclamen al 
visitant que hi interactuï: és la millor manera de descobrir-ne el 
funcionament sense que comprendre’n el secret espatlli la màgia. 



Praxinoscop 
interactiu. Jocs 
ambulants-Zinematik- 
Amarantoo 


“Una joguina bona és la que, sense ser res en concret, pot ser-ho tot.” 

Francesco Tonucci 

Àmbit 2 

Jugant a projectar 



Cine Micro. Museu 
del Joguet de 
Catalunya-Figueres 


La joguina cinematogràfica per excel·lència ha estat -i d’això no hi 
ha cap dubte- el projector de cinema. Els nens que podien fer 
aquestes sessions de cinema domèstic o participar-hi de manera 
directa es convertien en protagonistes d’un món que normalment els 
semblava inaccessible. 


La història d’aquests projectors familiars està estretament lligada a 
la pròpia història del cinema: són joguines que es van crear a 
començaments del segle XX i que han seguit evolucionant fins ara. Habitualment són 
aparells petits que projecten unes imatges animades senzilles. 


A Catalunya inventem el Cine NIC, un projector capaç de complir 
dues funcions bàsiques: arrossegar la pel·lícula i obturar el pas de 
la llum a la part superior o inferior de la pel·lícula, que era de paper 
translúcid i que tenia dues fileres de dibuixos idèntics, excepte en 
alguns elements. L’alternança d’obturació i projecció produïa la 
sensació de moviment i animació, i així retrobava un principi que Museu del Cinema 
ja fou utilitzat temps enrere en les projeccions de llanterna màgica. 



En aquest àmbit el visitant té a la seva disposició alguns d’aquest projectors, com una 
llanterna màgica, el famós Cine NIC, inventat pels germans Nicolau, un Cine Vailet, el 
Cine Ray, fabricat per la casa Payà, el Cine Skob i el Cine Stuck, tots dos invents de 
Josep Maria Escobar, i el Cine Jefe, amb les seves evolucions fins a arribar al 
conegudíssim Cinexin, entre d’altres. 



Cine Skob 
Museu del Cinema 



Cine Max 1977 

Museu del Joguet de Catalunya- 
Figueres 



Lamy Automatic Super 8 
Museu del Joguet de Catalunya- 
Figueres 


“El joc és realment la feina de la infància.” 

Fred Rogers 

Àmbit 3 

Llibres, contes i àlbums 


El llibre no és una joguina, però pot funcionar com si ho fos. El llibre pot permetre obrir 
la imaginació a altres mons, a altres lògiques, a altres 
realitats. I hi ha moltes menes de llibres que ens hi 
porten: des dels llibres desplegables tridimensionals, 
passant per contes encunyats, els còmics, algunes grans 
novel·les i els llibres il·lustrats de gran format, fins a 
arribar als àlbums de cromos de pel·lícules o d’estrelles 
del cinema. 

Conte desplegable 101 Dalmates 

Arxiu-Col·lecció Lluís Benejam 



Llibre i cinema formen un tàndem quasi perfecte. Molts grans llibres han estat la llavor 
de moltes grans pel- lícules, i algunes grans pel- lícules han permès escriure llibres 
inoblidables. Són dos mons que s’alimenten mútuament. 



El libro de la maravillas cinematogràficas 

Museu del Joguet de Catalunya-Figueres Conte desplegable 

Fundació Aula de Cine Col·lecció Josep M. 
Queraltó 


“Els llibres em van ensenyar a pensar, i el pensament em va fer lliure.” 

Ricardo León 

Àmbit 4 

Jocs de taula: un esclat d’imaginació i creativitat 


Els jocs de taula ens entretenen i propicien la reunió d’un grup 
més o menys gran de persones al voltant de reptes relacionats 
amb el cinema. Són jocs que posen a prova els nostres 
coneixements cinematogràfics, les nostres habilitats i 
creativitats, al mateix temps que ens permeten recrear històries 
de cine. 



Joc de taula Tom & 
Jerry 


Museu del Joguet de 
Catalunya-Figueres 



Trencaclosques ET, 
l’extraterrestre. 
Arxiu-Col·lecció Lluís 
Benejam 


Adaptar les fórmules dels jocs de taula a l’univers 
cinematogràfic ha estat relativament senzill. Trobem jocs 
en què el cinema és merament un fet publicitari i d’altres en 
què es posen a prova el coneixement i les habilitats dels 
participants, i a tots ells la sort els aporta el seu plus 
d’incertesa. 


Un exemple clar de film en el qual el joc és protagonista és Jumanji (1995), de Joe 
Johnston, i de la pel·lícula n’ha derivat un joc. 



Joc de taula Jumanji. 
Filmoteca de Catalunya 


“El nen que no juga no és nen, però l’home que no juga ha perdut per sempre el 

nen que vivia en ell i que li farà molta falta.” 

Pablo Neruda 


8 







U Generalitat de Catalunya 

Departament de Cultura 


Dossier de premsa 
Exposició ‘El joc del cinema ’ 


FílmoTeca 

d* Cataàunya 


Àmbit 5 
Nines i ninots 


La nina, el ninot o el peluix són joguines intemporals. El seu origen es confon amb el de 
la humanitat. Tots els infants, en un moment o altre, han abocat la seva tendresa, la seva 
imaginació i el seu atreviment a fer viure aquests objectes inanimats. Són el seu altre jo 
o el seu ase dels cops. Representen un altre ésser -de plàstic, 
de fusta, de tela.. - i molts cops són 
l’encarnació d’un personatge 
cinematogràfic que ha marcat 
l’imaginari de les criatures. Gràcies a 
nines, ninots i peluixos, els nens poden 
jugar i poden tenir com a company de 
joc exclusiu la Dorothy de The Wizard 
ofOz (1939), la rinxolada Shirley 
Temple de The Little Colonel (1935) o 
Nancy Scalett O’Hara en Woody, el celebèrrim xèrif de Toy 
Col·lecció Manuela Story (1995) 

Garrido 




Buzz i Woody, els dos 
protagonistes de Toy Story. 
Arxiu-Col- lecció Lluís 
Benejam 


El marxandatge cinematogràfic, la producció d’objectes que perllonguen la vida d’un 
film i dels seus personatges, és avui un negoci que sovint supera amb escreix el que 
aporta la venda d’entrades a taquilla. 

L’abast econòmic derivat del marxandatge era 
inimaginable quan Walt Disney va començar a 
popularitzar els seus productes derivats del gran èxit 
de Steamboat Willie (1928), consagració de Mickey 
Mouse. Aquest ratolí va ser reproduït de centenars de 
maneres. I l’èxit del seu personatge va obrir la porta a 
molts d’altres, no necessàriament d’animació. 

Figuretes, joguines, cromos i contes il·lustrats tenen 
com a protagonistes els herois de la pantalla que, de 
paper, cartró, metall, fusta o plàstic, s’embarquen en aventures idèntiques o totalment 
diferents a les que viuen els seus inspiradors de llum. 



Mogwai Gizmo 

Arxiu-Col-lecció Lluís Benejam 

El marxandatge adquireix una importància molt gran a partir dels anys seixanta o 
setanta. Amb Star Wars (1977) hi ha un salt quantitatiu i qualitatiu. I a partir de llavors 
la progressió de la importància i la diversitat del marxandatge no ha deixat de créixer: 
E.T. (1982), Batman (1989), Jurassic Park (1993), Harry Potter (2001), The Lord ofthe 
Rings (2001) i Spider-Man (2002) són alguns dels films o sèries de films que els darrers 
25 anys han generat un nombre de productes derivats més que espectacular. Però no són 
els únics... 


i 



Ninot Batman 
Arxiu-Col·lecció 
Lluís Benejam 



Casc soldats de La 
Guerra de les 
Galàxies 

Arxiu-Col·lecció Lluís 
Benejam 

Careta i punys 
d’Shreck 

Arxiu-Col·lecció Lluís 
Benejam 


R2D2 i C3PO 


Arxiu-Col·lecció 
Lluís Benejam 



Ninos de 
Pesadilla antes 
de Navidad. 
Arxiu-Col·lecció 
Lluís Benejam 


“La feina és tot el que estàs obligat a fer; el joc és el que fas sense estar-hi obligat.” 

Mark Twain 


Tot el material que es mostra en aquesta exposició és original i prové de: 

Museu del Cinema-Col.lecció Tomàs Mallol, de la Col·lecció particular de Lluís 
Benajam, del Museu del Joguet de Figueres, de la Fundació Aula de Cine Col·lecció 
Josep M. Queraltó, de la col·lecció particular de Manuela Garrido i de l’empresa 
Zinematik. 

Per a la part interactiva s’han fet algunes reproduccions dels originals. 

Material Exposat 


Àmbit: 

4 Reproduccions interactives d’aparells de precinema: Zootrop, Praxinescop, Foliscopi, 
Fenaquistoscopi 
1 aparell d’estereoscòpia 


Àmbit 2: 

Projectors de cinema infantil 

Interactius: 

1 llanterna màgica 
CineNic ALU-HALO 
CineExin 
Jefe super 8 

Exposats: 

Cine Nic 

Cine Nic Televisión 
Cine Nic Sonor 
Cine Vailet 
Cine Rod Bul 
Isuar Cinema 
Cine Rai 
Cine Mickey 
Cinelin 

Pistola cine màgica 
Cine Polichinela 
Cine Skob 

Cine Jefe Lux / Cine Baby Jefe. 9,5 

Cine Jefe 

Cine Paya 724 

Cine Paya 730 

Cine Micro 

Dux Kino 40 

Cine Stuk 

Lamy Automatic Super 8 
Cine Max 

Àmbit 3 

2 audiovisuals 

5 Contes desplegables infantils Llanterna màgica 
2 Àlbums de cromos 
1 Llibre animat 


Àmbit 4 

4 Jocs de taula: Jumanji, Tom y Jerry, Scenit, Movies 

1 Retallable 

2 Jocs de cartes 
1 Teatrí 

3 Jocs trencaclosques 


Àmbit 5 

1 Nina Shirley Temple 
1 Ninot “Home de Llauna” 

1 Nancy Scarlet O’Hara 
1 ET, P extraterrestre 
1 Ninot Mickey 
1 Ninot Minnie 
1 Ninot Monstruos SA 
1 Ninot Mogwai Gizmo 
3 Ninots Pinotxo 
1 Nino Buzz Lightyear 

1 Nino Sheriff Woody 

2 Casc dels soldats de la Guerra de les Galàxies 
1 Espasa de la Guerra de les Galàxies 

1 Nino R2D2 
1 Nino de C3PO 
1 Bastó de Willy Wonka 
1 Cap d’Aliens 
1 Nino articulat d’Spiderman 
1 Careta d’Spiderman 

1 Ninos de drap protagonistes del Mag d’Oz 

3 Ninos de Harry Potter 

1 Nino Batman 
1 Cotxe Batman 
1 Careta Shrek 

1 Jocs de punys de Shrek 

2 Ninos peluix Shrek 

3 Ninos de La Sireneta 

3 Ninos Pesadilla antes de Navidad 
1 Nino Tintin 
Diversos ninos Barrufets 
Diversos Tarzan 
1 Nino King Kong 



Nancy Scarlett O’Hara. Col·lecció Manuela Garrido 


Dossier de premsa 
Exposició ‘El joc del cinema ’ 

